Күсмәева Мәрйәм Тимерхан ҡыҙы

Ҡусмаева Мәрйәм Тимерхан ҡыҙы (1 ғинуар 1952 йыл) — яҙыусы. Рәсәй һәм Башҡортостандың Яҙыусылар союздары ағзаһы.

 Тормош юлы 
Мәрйәм Тимерхан ҡыҙы Ҡусмаева 1952 йылдың 1 ғинуарында Башҡорт АССР-ының Күгәрсен районы Хоҙайбирҙин ауылында уҡытыусы ғаиләһендә тыуа.

Балалыҡ, үҫмерлек йылдары атаһының тыуған яғы — Мәләүез ерендә үтә. Нөгөш урта мәктәбенән һуң Стәрлетамаҡ педагогия институтын, Мәскәүҙә Юғары комсомол мәктәбен тамамлай. Бер аҙ Өфөлә матбуғатта эшләй. Ғүмере буйы тыуған яғына тоғро ҡалып, Мәләүездә комсомол ҡала комитетында, «Октябрь юлы» гәзите мөхәрририәтендә, дәүләт органдарында етәксе вазифаларын башҡара, «Сатурн» телевидениеһында фәһемле тапшырыуҙар алып бара.
Байтаҡ йылдар «Мәләүез таңдары» әҙәби берекмәһен етәкләй, ижадсыларға ярҙам итә. Фәтҡулла Комиссаровтың «Дауыл булып остом дауылдарҙа» китабын баҫмаға әҙерләйМәләүез ере таланттары.

 Ижады 
Рус һәм башҡорт телендә яҙылған шиғырҙары республиканың төрлө баҫмаларында даими баҫыла, хикәйәләр яҙа, бер нисә китабы донъя күрә. 2003 йылда «Айҙың тулған мәле» китабы өсөн — Булат Рафиҡов исемендәге, ә 2012 йылда Фәтҡулла Комиссаров исемендәге премияға лайыҡ булаЛауреаты премии имени Фаткуллы Комиссарова в области журналистики. Библиографический дайджест.

 Сығанаҡтар 
Кусмаева Марьям Тимерхановна
Лауреаты премии имени Фаткуллы Комиссарова в области журналистики. Библиографический дайджест
Мәләүез ере таланттары

 Иҫкәрмәләр 

Категория:1 ғинуарҙа тыуғандар
Категория:1952 йылда тыуғандар
Категория:Күгәрсен районында тыуғандар
Категория:Булат Рафиҡов исемендәге премия лауреаттары
Категория:Башҡорт яҙыусылары